KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2012. június 27-i ülésére)

TÁRGY: A 2012. ÉVI KÖLTSÉGVETÉS MÓDOSÍTÁSA

Az államháztartásról szóló törvény végrehajtásáról szóló 368/2011. (XII.31.) Korm. rendelet 34. §-a alapján, tekintettel a Város 2012. évi költségvetési rendeletének 12. §-ára a Képviselő-testület rendeletének módosításával az önkormányzat, valamint költségvetési szervei költségvetését megváltoztathatja. 

A Magyar Államkincstár (továbbiakban: MÁK) tájékoztatása alapján az első negyedévi normatív, kötött felhasználású támogatások, valamint a költségvetési szerveknél foglalkoztatottak 2012. évi kompenzációi jóváhagyott összegeinek átvezetése megtörtént.
A MÁK értesítette az Önkormányzatot, hogy a Kiskőrösi kistérségi Járóbeteg-szakellátó korszerűsítése - DAOP-4.1.1/B-09-2010-0002. pályázathoz 3.453.388 Ft, a Kiskőrösi Bölcsőde fejlesztése - DAOP-4.1.3/C-2008. pályázathoz 278.912 Ft központosított állami támogatást utalt ki EU Önerő Alap jogcímen.
A Képviselő-testület a 16/2012. határozatával megemelte a KTKT ügyeleti hozzájárulás mértékét a havonta 39,-Ft/főről havi 42,-Ft/főre. A kiadás megemelése megtörtént.
A Képviselő-testület a 41/2012. Képv.test. határozatával 159 ezer Ft önrészt biztosított a Kunság Volán Zrt. „Integrált szolgáltatástervezést támogató, elektronikus jegy- és bérletrendszer bevezetése” DAOP-3.2.1/A-11. kódszámú pályázathoz, amelyre a fedezetet a Pályázatokhoz önerő-ről (kötvény) átcsoportosítással biztosítottuk.

A Képviselő-testület a 47/2012. Képv.test. határozatával döntött, hogy 5.000,- Ft/m2 vételáron megvásárolja egy kiskőrösi ingatlannak egy 85 m2-nyi részét, amelyre a fedezetet a Pályázatokhoz önerő-ről (kötvény) átcsoportosítással biztosítottuk.

A Képviselő-testület a 75/2012. Képv.test. határozatával elfogadta a Kiskőrös Város kerékpárút hálózatának komplex fejlesztése - DAOP-3.1.2/A-11-2011-001. pályázat tényleges bevételi és kiadási összegeit, ezért a támogatásértékű felhalmozási bevételek 3.693 ezer Ft-tal, a beruházási kiadások 4.104 ezer Ft-tal nőttek, a különbözetre (411 ezer Ft) a fedezetet a Pályázatokhoz önerő-ről (kötvény) átcsoportosítással biztosítottuk.

A Képviselő-testület a 76/2012. Képv.test. határozatával elfogadta a Kiskőrösi kistérségi Járóbeteg-szakellátó korszerűsítése - DAOP-4.1.1/B-09-2010-0002. pályázat tényleges bevételi és kiadási összegeit, ezért a támogatásértékű felhalmozási bevételek 26.978 ezer Ft-tal csökkentek, a beruházási kiadások 33.240 ezer Ft-tal nőttek, a különbözetre (60.218 ezer Ft) a fedezetet a Kötvény felhasználása fejlesztési feladatokhoz címről átcsoportosítással biztosítottuk.

A Képviselő-testület a 85/2012. Képv.test. határozatával támogatta a Turisztikai attrakcióik és szolgáltatások fejlesztése – DAOP-2.1.1/J-12. pályázat benyújtását, amelynek előkészítési munkáihoz 19.700 ezer Ft szükséges, a fedezetet a Pályázatokhoz önerő-ről (kötvény) átcsoportosítással biztosítottuk.
A Képviselő-testület a 91/2012. Képv.test. határozatával támogatta az Egészségre nevelő és szemléletformáló életmódprogramok a kistérségben – DAOP-6.1.2/11/3. pályázat benyújtását, amelynek előkészítési munkáihoz 2.200 ezer Ft szükséges, a fedezetet a Kötvény felhasználása fejlesztési feladatokhoz címről átcsoportosítással biztosítottuk.

A KTKT Petőfi Sándor Általános Iskolája kisoroszi tábor gondnoki feladataihoz 89 ezer Ft finanszírozást az intézményi karbantartásokról átcsoportosítással biztosítottunk.

A KTKT Petőfi Sándor Gimnáziuma és Kertészeti Szakközépiskolája, valamint a Wattay Középiskola és Szakiskolája 2012. érettségi és szakmai vizsgáinak jelentősek a kiadásvonzatai (4.980 ezer + 8.835 ezer), amelyekre a fedezetet az erre a célra korábban képzett általános tartalékból tudjuk biztosítani.
A polgármester a céltartalékából:

- a Flash Tánccsoport Egyesület gála megrendezését 150 ezer Ft-tal,

- a Hétszínvirág Alapfokú Művészetoktatási Intézmény utazási költségeit 50 ezer Ft-tal,
- a Kiskőrös Város Fúvószenekarát és Mazsorett Csoportját Támogatók Egyesület hangversenyét 100 ezer Ft-tal, 

- a KTKT Egységes Iskola és Szakiskola pedagógusnapi rendezvényét 40 ezer Ft-tal,

- a Kiskőrös Város Hegyközsége 2012. évi programjait 150 ezer Ft-tal,
- a Kiskőrösi Gondűző Borlovagrend 2012. évi programjait 150 ezer Ft-tal és
- a KTKT Petőfi Sándor Általános Iskola fejlesztése DAOP pályázat késedelmi kamat, postaköltség és eljárási díj kiadásait 595 ezer Ft-tal 

támogatta. A KTKT Petőfi Sándor Általános Iskola fejlesztése DAOP pályázat többletköltségeivel eredetiben nem kalkuláltunk, ezért a 7. melléklet 2. címéről 200 ezer Ft-ot átcsoportosítottunk a 7. melléklet 3. címére.
A fentiek alapján javasolom, hogy a Képviselő-testület Kiskőrös Város 2012. évi költségvetési rendeletének módosítását a rendelet-tervezetben foglaltak szerint fogadja el.

Kiskőrös 2012. június 19.
 Domonyi László s.k.

